U-I-135/11
Natisni
Opravilna št.:
U-I-135/11
Datum odločitve:
13. 6. 2012
ECLI:
ECLI:SI:USRS:2012:U.I.135.11
Akt:
Odlok o grbu in zastavi občine Podvelka (Medobčinski uradni vestnik 36/99)
Izrek:
Pobuda za oceno ustavnosti Odloka o grbu in zastavi občine Podvelka (Medobčinski uradni vestnik 36/99) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Benjamin Jakičič, Podvelka
Datum vloge:
1. 7. 2011
Vrsta odločitve:
sklep
Vrsta rešitve:
zavrženje
Dokument:
US29788
Dokument v PDF obliki:
U-I-135-11.pdf
134 KB
Prenesite datoteko
U-I-135/11-6
13. 6. 2012
SKLEP
Ustavno sodišče je v postopku za preizkus pobude Benjamina Jakičiča, Podvelka, na seji 13. junija 2012
sklenilo:
Pobuda za oceno ustavnosti Odloka o grbu in zastavi občine Podvelka (Medobčinski uradni vestnik 36/99) se zavrže.
OBRAZLOŽITEV
1. Pobudnik izpodbija 7., 8. in 14. člen Odloka o grbu in zastavi občine Podvelka (v nadaljevanju Odlok). Zatrjuje, da je v neskladju z 2. in 154. členom Ustave, saj naj njegove določbe ne bi bile dovolj jasne in natančne, veljati pa naj bi začel na dan sprejema. Pravni interes utemeljuje z dejstvom, da mu je bila na podlagi izpodbijanega Odloka izrečena globa za prekršek. Predlaga, naj Ustavno sodišče ugotovi neskladje navedenega Odloka z Ustavo.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08, in OdlUS XVII, 2). Pobudnik sicer prilaga kopijo odločbe o prekršku, vendar zoper njo ni vložil tudi ustavne pritožbe. Iz razlogov, navedenih v citiranem sklepu, pobudnik ne izkazuje pravnega interesa za začetek postopka za oceno ustavnosti izpodbijane določbe. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik